Dewleta tirke ya îşxalkere 18ê êlule de dewa Daragolî ya qezaya Licê ya Amedî dayebî bombayan ver.  Bombarduman de 4 Gerîlayê Azadîye yê Kurdîstanî şehîd bibî.  Keyeyanê şehîdan vizêr cenazayê Havîn Karakoç, Çetin Temel (Demhat), Cihat Ay (Pasûr Rohat), Hulya Demirer (Axîne Mûş) Dezgehê Tibê Edlîyî yê Dîyarbekirî ra girwetî û berdê memleketanê înan.
Gerîlayê HPGyî Demhat  Mezelanê Karşiyaka yê Wanî de binê ablûqaya polîsan de ame definkerdene.
Gerîlaya YJA Starî Axîne Mûş zî memleketê ci dewa Hoşgeldi ya Kopê Mûşî de binê ablûqaya polîsan de ameye definekerdene.
Cenazayê gerîlayê HPGyî Havîn Karakoçî rixmê astengkerdişê polîsan dewa Girbareşkî ya Elîhî de bi girseyî ameye definkerdene.
Cenazaya gerîlayê HPGyî yê Pasûr Rohat zî Mezelanê Rohatî yê dewa Ciheka ya Pasurê Amedî de ameye definkerdene.
